అత్తారింట్లో అక్కాచెల్లెళ్ళు

అత్తారింట్లో అక్కాచెల్లెళ్ళు 2019, మార్చి 25న జీ తెలుగులో ప్రారంభమైన తెలుగు ధారావాహిక. ఇందులో చైత్రా రాయ్ (ద్విపాత్రిభినయం), మధుబాబు (ద్విపాత్రిభినయం), ఆకర్ష్ తదితరులు నటించారు. 2021లో చైత్రా రాయ్ నటించిన ధరణి-శ్రావణి పాత్రలలో భూమిశెట్టి, నవ్యారావులు నటించారు. తమిళ భాషలో జీ తమిళ్ లో వచ్చిన రెట్టాయ్ రోజా సీరియల్ ఆధారంగా ఇది రూపొందింది. ఇది 2021, మే 29న ముగిసింది.

కథా నేపథ్యం 
ఈ సీరియల్ ఇద్దరు కవల సోదరీమణులు శ్రావణి, ధరణి చుట్టూ తిరుగుతుంది. శ్రావణి ధరణిని ద్వేషిస్తుంటుంది. ఆమె ప్రపంచానికి రాణి కావాలని కలలుకంటుంటుంది. ధరణి తన కుటుంబాన్ని చెడు నుండి రక్షించడానికి ప్రయత్నిస్తుంటుంది.

శ్రావణి, ధరణి కవల సోదరీమణులు దిగువ మధ్యతరగతి కుటుంబానికి చెందినవారు. వారి తండ్రి మంచి జీవితాన్ని ఇవ్వడానికి అనేక ఉద్యోగాలు చేస్తారు. శ్రావణి స్వశక్తి గల అమ్మాయి. ధరణి ప్రకృతిపై ఆసక్తి కలిగివుంటుంది. తమ పెంపకం, చదువు కోసం వారి తండ్రి పడుతున్న కష్టాలను, త్యాగాలను ఆమె గమనిస్తుంది. తమ తండ్రి భారాన్ని తగ్గించడానికి, శ్రావణి ఉన్నత విద్యను చదవడానికి, సౌకర్యవంతమైన జీవితాన్ని గడపడానికి ధరణి తన చదువును, ఇతర సౌకర్యాలను త్యాగం చేస్తుంది. శ్రావణి తన కలలన్నింటినీ సాధించడానికి, న్యాయవాదిగా ఎదగడానికి ప్రయత్నం చేస్తుంటుంది.

నటవర్గం

ప్రధాన నటవర్గం 
 చైత్రా రాయ్: (2019–2020) శ్రావణి, ధరణి (కవల సోదరీమణులు) గా ద్విపాత్రాభినయం
 ధరణి: (2021 - ప్రస్తుతం) పాత్రలో చైత్రా రాయ్ స్థానంలో భూమి శెట్టి నటించింది
 శ్రావణి: చైత్రా రాయ్ స్థానంలో నవ్యారావు (ముఖ మార్పిడి) నటించింది.
 మధుబాబు: విక్రమ్, సూర్య ప్రతాప్ వర్మ (ద్విపాత్రాభినయం) 
 ఆకర్ష్: ఆదిత్య

ఇతర నటవర్గం 
 అను మానస
 శ్రీ సత్య

రీమేక్ 
తమిళ భాషలో రెట్టాయ్ రోజాగా తీయబడింది. ఇది జీ తమిళంలో ప్రసారమయింది. జీ తెలుగులో వచ్చిన "అక్కా చెల్లెళ్ళు"లో శ్రావణి మరణించిన దానికి, "రెట్టాయ్ రోజ"లో అనురాధ మరణించిన సంఘటనలు భిన్నంగా తీయబడ్డాయి. "అక్కా చెల్లెళ్ళు"లో శ్రావణికి కారు ప్రమాదం జరుగుతుంది, ఆమె కారు ఒక కొండపై నుండి కింద పడుతుంది. (శ్రావణి చనిపోదు. ఆమె ముఖం మార్పిడి జరుగుతుంది)  జీ తమిళ్ లోని "రెట్టై రోజా"లో శ్రీజ, చింతామణి కలిసి అనురాధను హత్య చేస్తారు. శ్రీజ అనురాధను కత్తితో పొడుస్తుంది.

మూలాలు

బయటి లింకులు 

 జీ5 లో అక్కా చెల్లెలు

తెలుగు ధారావాహికలు